
E L Ő T E R J E S ZT É S
A Jász-Nagykun-Szolnok Szakképzés-szervezési Társulás létrehozásáról és működtetéséről szóló Megállapodás módosítására
Tisztelt Képviselő-testület !
A Jász-Nagykun-Szolnok Szakképzés-szervezési Társulás Társulási Tanácsa a 9/2012. (III.01.) számú határozatával  a Jász-Nagykun-Szolnok Szakképzési Társulás  létrehozásáról és működtetéséről szóló   Társulási Megállapodás módosítását és a módosításokkal  egységes szerkezetbe foglalt szövegét  elfogadásra javasolja a Társulás Tagjai számára. 

A módosítást az alábbi változások tették szükségessé:
- 2012. január 1-jétől a Jász-Nagykun-Szolnok Megyei Önkormányzat fenntartása alatt működő intézmények állami tulajdonba kerültek, az új fenntartó a Jász-Nagykun-Szolnok Megyei Kormányhivatal lett. A megyei önkormányzat mint fenntartó és intézményei törlésre kerülnek a megállapodásból és a mellékletekből. 

- Jelentős módosítás történt a szakfeladatok rendjében, az új szakfeladat rend 2012. január 1-jével lépett hatályba, így a Megállapodásban át kell vezetni a szakfeladat számok változását. 

- A társulással a közoktatásról szóló 1993. évi LXXIX. törvény 89/B. § (12) bekezdésében leírt megállapodás alapján együttműködő, hozzájárulásra kötelezett fenntartók jogai és kötelezettségei pontosításra kerültek. 
A módosítások részletezését az előterjesztés melléklete tartalmazza.
 A  Társulási Megállapodás módosítás  elfogadásáról a társulás  tag önkormányzatainak döntenie kell.  A társulásban résztvevő Képviselő-testületek mindegyikének minősített többséggel hozott döntése szükséges a megállapítás módosításához.

Kérem a Tisztelt Képviselő-testületet a módosítás  elfogadására.

Határozati javaslat:

……/2012.(…….) önkormányzati határozat
A Jász-Nagykun-Szolnok Szakképzés-szervezési Társulás 
létrehozásáról és működtetéséről szóló megállapodás módosítása

Martfű Város Önkormányzatának Képviselő-testülete a Jász-Nagykun-Szolnok Szakképzés-szervezési Társulás Társulási Tanácsa a 9/2012.(III.01.) számú határozatával a Jász-Nagykun-Szolnok Szakképzési Társulás létrehozásáról és működtetéséről szóló Társulási Megállapodás módosítását és a módosításokkal egységes szerkezetbe foglalt szövegét megtárgyalta, melyet e határozat melléklete szerint elfogad.

Erről értesülnek:

1./ JNSZ Megyei Kormányhivatal
2./ Valamennyi Képviselő helyben

3./ JNSZ Szakképzés-szervezési Társulás Szolnok, Kossuth út 2.
Martfű, 2012. április 17.

